Diari Oficial de la Generalitat Valenciana


Sumari del DOGV 9824, del 09-04-2024 (2024/2643)

RESOLUCIÓ de 25 de març de 2024, de la Conselleria d'Educació, Universitats i Ocupació, per la qual es concedix la modificació de l'autorització al centre privat d'Educació Infantil, Primària i Secundària El Valle, de la localitat d'Alacant.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9824

Data del DOGV
:   09-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2643


Data del document
:   25-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 25 de març de 2024, de la Conselleria d'Educació, Universitats i Ocupació, per la qual es concedix la modificació de l'autorització al centre privat d'Educació Infantil, Primària i Secundària El Valle, de la localitat d'Alacant. [2024/2643]  
Antecedents de fet  
  
Primer. El centre privat d'Educació Infantil, Primària i Secundària El Valle, d'Alacant, amb codi 16286385, està autoritzat per a la impartició de:  
 4 unitats d'Educació Infantil, primer cicle, distribuïdes així:  
1 unitat per a escolars d'1 a 2 anys, amb 13 llocs escolars.  
3 unitats per a escolars de 2 a 3 anys, amb 20 llocs escolars cadascuna.  
 9 unitats d'Educació Infantil, segon cicle, amb 225 llocs escolars.  
  
 19 unitats d'Educació Primària, amb 475 llocs escolars.  
 12 unitats d'Educació Secundària Obligatòria, amb 360 llocs escolars.  
 4 unitats de Batxillerat de les modalitats de Ciències i Tecnologia, Humanitats i Ciències Socials, amb 132 llocs escolars.  
 Formació Professional de grau superior família d'Activitats Físiques i Esportives. 1 cicle (1r i 2n curs) d'Ensenyament i Animació Socioesportiva, amb 30 llocs escolars per curs, en torn de vesprada.  
Segon. En data 9 de gener de 2024, la titularitat del centre comunica que el cicle formatiu de grau superior d'Ensenyament i Animació Socioesportiva no té activitat docent.  
  
Fonaments de dret  
  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
Segon. Vist l'article 16.1 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, que establix la modificació de l'autorització dels centres de Formació Professional, respecte dels ensenyaments que hagen deixat d'impartir, excloent d'esta els ensenyaments no impartits.  
Tenint constància del fet fefaent del cessament efectiu de l'activitat corresponent als ensenyaments del cicle formatiu de grau superior d'Ensenyament i Animació Socioesportiva, segons l'escrit de la titularitat del centre, de data 9 de gener de 2024.  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat d'Educació Infantil, Primària i Secundària El Valle, d'Alacant, amb codi 76313432, per extinció de l'autorització, per cessament d'activitats, del cicle formatiu de grau superior d'Ensenyament i Animació Socioesportiva, de manera que el centre queda configurat, íntegrament, amb la composició següent:  
  
- 4 unitats d'Educació Infantil, primer cicle, distribuïdes així:  
1 unitat per a escolars d'1 a 2 anys, amb 13 llocs escolars.  
3 unitats per a escolars de 2 a 3 anys, amb 20 llocs escolars cadascuna.  
- 9 unitats d'Educació Infantil, segon cicle, amb 225 llocs escolars.  
  
- 19 unitats d'Educació Primària, amb 475 llocs escolars.  
- 12 unitats d'Educació Secundària Obligatòria, amb 360 llocs escolars.  
- 4 unitats de Batxillerat de les modalitats de Ciències i Tecnologia, Humanitats i Ciències Socials, amb 132 llocs escolars.  
  
Segon  
La present resolució tindrà els seus efectes acadèmics a l'inici del pròxim curs escolar 2024-2025.  
Esta resolució donarà lloc a les corresponents inscripcions de baixa en el Registre de centres docents de la Comunitat Valenciana.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 25 de març de 2024.- El secretari autonòmic d'Educació: Daniel McEvoy Bravo.